钦定古今图书集成/明伦汇编/氏族典/第478卷 > 《廖用贤尚友录》 > 万斌
## 钦定古今图书集成/明伦汇编/氏族典/第478卷 > 《廖用贤尚友录》 > 万斌

按《万姓统谱》：“斌字文质，定远人。沈静尚志节。元季，海
内扰乱，斌仗剑从太祖，克滁、和、真三州，授副千户，镇
滁。《洪武纪元》，调永平。三年，征沙漠，大战于阿鲁完河，
死于敌。长子锺，字荣禄，袭副千户。十七年，守御定海，
累策军功，二十八年升宁波卫指挥佥事。三十二年
从征花园，亦死于敌。孙武，字世忠，继锺佥宁波卫事”，
永乐六年从黔国公征南蛮，又力战而死。文字世学，
事母至孝，十年承兄职。十六年，日本寇边，率海舰追
斩盗首若干级。明年转御桃渚，忽飓风破舟，溺焉。一
门四世，皆死国事，论者多之。